נערים שהפגינו במחאה על ההפקרות הבטחונית בכניסה לכפר עכברה הסמוך לצפת, הותקפו בידי ערביי עכברה ולאחר מכן נעצרו בידי המשטרה. אחד המפגינים פונה לקבלת טיפול רפואי.

ממידע שהגיע לידי הקול היהודי, עולה כי המפגינים קראו קריאות במחאה על המצב הבטחוני וחסמו את הכניסה לכפר הערבי הסמוך לצפת. זמן קצר לאחר מכן, הגיעו למקום מספר כלי רכב ומהם יצאו ערבים חמושים באלון, לומים ושוקר חשמלי.

הערבים תקפו את המפגינים באלימות ואף יידו לעברם אבנים. עוד דווח, כי אחד הערבים התנגש במכוון באמצעות רכבו באחד המפגינים, שנפצע ופונה לקבלת טיפול במרכז הרפואי זיו בצפת.

האירוע התרחש לעיני שוטרים שהיו במקום. עם זאת, אף אחד מהערבים טרם נעצר או עוכב לחקירה. כשישה מפגינים שהיו במקום נעצרו בידי המשטרה.

במהלך האירוע נפצע שוטר מאבן שיידו לעברו ערביי עכברה.

| התוקפים הערבים לא נעצרו, המפגינים היהודים דווקא כן

מארגון חוננו נמסר, כי 5 קטינים ושני בגירים יהודים נעצרו באירוע וכי עו"ד מנשה יאדו מסייע לעצורים.

מהמשטרה נמסר, כי "לפני זמן קצר בסמוך לכניסה לשכונת עכברה בצפת התפתח עימות בין עשרות צעירים שהגיעו למקום חסמו את כביש הגישה באבנים והבעירו צמיג ומשטחי עץ, לבין תושבי השכונה. שוטרים שהוזנקו למקום חצצו בין הצדדים ועיכבו 7 צעירים(18-20 רחבי הארץ)בחשד להפרת הסדר הציבורי".

"במהלך הטיפול בארוע שוטר נפצע באורח קל מאבן שהושלכה לעברו. בנוסף נבדקת תלונתו של צעיר שעוכב על כך שהותקף על ידי חשוד מתושבי השכונה. המשטרה תגלה אפס סובלנות כלפי אלימות מכל סוג שהוא ותפעל למצות את הדין כלפי כל מי שיפעל באלימות או ינסה להפר את הסדר הציבורי בניגוד לחוק".

במשטרה לא הגיבו על כך שערבים יידו אבנים לעבר הנערים, למול עיני השוטרים, ולא נעצרו.

ליומן אירועים מתעדכן עם כל ההפגנות בזמן אמת >>

| ירי באוויר סמוך למפגינים: "התנהלות חמורה"

אדם לבוש אזרחי, הנושא נשק ארוך ומכשיר קשר ירה הערב באוויר סמוך למפגינים יהודים בצומת אדם. המפגינים מוחים במקום על הפיגועים וחסמו את הכביש לנסיעת ערבים.

המפגינים פנו לארגון חוננו ובכוונת הארגון לפעול לתפיסת היורה ולהעמדתו לדין.

עו"ד איתמר בן גביר שקיבל בשעה האחרונה פניות באשר לאירוע החמור של ירי באוויר מוסר בתגובה כי: "התנהלות היורה חמורה וחסרת תקדים. המדובר בירי ללא כל תכלית וסיבה ונדאג לפעול על מנת למצות את הדין עם היורה".